
А Н А Л И З


на потребностите от подкрепа за личностно развитие на децата и учениците в община Ивайловград

(по чл. 196, ал. 1 на Закона за предучилищно и училищно образование)









1. Въведение

Съгласно чл. 176 на Закона за предучилищното и училищно образование (ЗПУО) подкрепата за личностно развитие се осигурява на всички деца и ученици в съответствие с индивидуалните им потребности и цели да осигури за децата и учениците подходяща физическа, психологическа и социална среда за развиване на способностите и уменията им.
Дейности от общата подкрепа за личностно развитие по чл. 178, ал. 1 на ЗПУО, с които не всички училищата могат самостоятелно да се справят и изискват общинско координиране са:

1. кариерно ориентиране на учениците;
1. библиотечно-информационно обслужване;
1. грижа за здравето;
1. осигуряване на общежитие;
1. поощряване с морални и материални награди;
1. дейности по превенция на насилието и преодоляване на проблемното поведение;
1. ранно оценяване на потребностите и превенция на обучителните затруднения;
1. логопедична работа;

Допълнителната подкрепа за личностно развитие по чл. 187 на ЗПУО е насочена към деца и ученици със специални образователни потребности (СОП), в риск, с изявени дарби, с хронични заболявания. Дейности, които не могат да се извършат самостоятелно от всяко училище, а изискват координирана общинска политика са:

1. психо-социална рехабилитация, рехабилитация на слуха и говора, зрителна
1. рехабилитация, рехабилитация на комуникативните нарушения и при физически увреждания;
1. осигуряване на достъпна архитектурна, обща и специализирана подкрепяща среда,технически средства, специализирано оборудване, дидактически материали, методики и специалисти;
1. ресурсно подпомагане.

2. Състояние и предизвикателства.

2.1 Обща картина на образователната системa  в община Ивайловград. Тенденции . 
Общинската мрежа от детски градини, училища и обслужващи звена към тях е редуцирана до ниво, в което децата и учениците да не пътуват на дълги разстояния до най-близкото училище или детска градина; ситуирани са в населените места с по-многобройно население, където преобладават предимно младите, и така обхващат всички деца и ученици, подлежащи на задължително предучилищно и училищно образование. Транспортът е обезпечен с 6 училищни автобуса и по утвърдени транспортни схеми от директорите на учебните заведения, съгласно делегираните права на ръководителите от Кмета на община Ивайловград, е напълно безплатен.
На територията на Община Ивайловград, функционират 2 детски градини, 3 основни училища и 1 средно училище, обхващащи населените места с най – голям брой деца, както следва:
· ДЕТСКА ГРАДИНА „ИВАЙЛОВГРАД”, с адрес гр. Ивайловград, ул. „Любен Каравелов” № 4;
· ДЕТСКА ГРАДИНА – ЖЕЛЕЗИНО, с филиал в с. Белополци, с адрес с. Железино, общ. Ивайловград;
· ОСНОВНО УЧИЛИЩЕ „СВ. СВ. КИРИЛ И МЕТОДИЙ”, с адрес с. Белополци, общ. Ивайловград, ул. „Първа” № 3;
· ОСНОВНО УЧИЛИЩЕ „СВ. СВ. КИРИЛ И МЕТОДИЙ”, с адрес с. Железино, общ. Ивайловград, ул. „Пробуда” № 3;
· ОСНОВНО УЧИЛИЩЕ „СВ. СВ. КИРИЛ И МЕТОДИЙ”, с адрес с. Свирачи, общ. Ивайловград, ул. „Армира” № 9;
· СРЕДНО УЧИЛИЩЕ „ХРИСТО БОТЕВ”, с адрес гр. Ивайловград, ул. „Волгоград” № 5.
Тенденция пред образователната система в община Ивайловград е постоянното намаляване на броя на децата, постъпили в детските градини, и респективно в училищата, което води до закриване на групи и паралелки или поддържане на същите под минималния брой деца и ученици. Осигуреното допълнително финансиране от това, че институцията е в списъка на защитените и средищни училища и детски градини в Република България, е съпътствано и от отлив на квалифициран педагогически персонал поради невъзможност за професионална реализация или намиране на по-перспективна и по-високоплатена работа в общината. Липсата на специалисти от сферата на медицината, психологията и киберсигурността възпрепятства реализацията на дейности в сферата на асоциалното поведение, сключването на ранни бракове и бременност сред непълнолетни момичета, полово предавани болести, безопасно сърфиране в интернет и способността за разпознаване на опасности в интернет пространството.

2.1.1. Демографско състояние.

Община Ивайловград е разположена в най-югоизточната част на Родопите. На изток и на юг граничи с Република Гърция, а нейни съседи на север и запад са общините Любимец, Маджарово и Крумовград. Територията на общината е 820 кв. км и попада изцяло в Източнородопската физико-географска област. Климатът на района е преходносредиземноморски.
Надморската височина се движи от 70 до 700 м. Релефът на региона има добре изразен нискоридов и долинен характер. Средногодишната сума на валежите е от 725 до 925 мл на кв. м, а средногодишните температури са 21-23 градуса и са значително над средните за страната.
Най-сериозните проблеми на общината са свързани с инвестиции в производства с дългогодишна давност, която да подсигури работа на населението, а оттам и с преориентиране на професионалното образование в професионалните паралелки в общинските училища с цел да се подсигурят специалисти на местно ниво. Липсата на инвестиции е свързана предимно с географското разположение на населените места и съществуващата инфраструктура, която не отговаря на мобилността, която изискват инвеститорите. Всичко това се отразява върху качеството на живот и бизнес средата в общината.  
Тенденциите в икономиката и констатираните слабости за нейната териториална организация са предизвикани и от демографския фактор, пряко подчинен на инвестиционния климат. В резултат на установилите се през последните години неблагоприятни тенденции в развитието на демографските процеси броят на населението продължава да намалява.


Населението на община Ивайловград към 15.09.2026 г. по населени места е разпределено както следва: 
Таблица на адресно регистрираните по постоянен и по настоящ адрес лица
             област ХАСКОВО община ИВАЙЛОВГРАД

---------------------------------------------------------------
                         | Постоянен |  Настоящ  |Постоянен и|
|     Населено място      |   адрес   |   адрес   |наст.адрес |
|                         |    общо   |    общо   |в същото НМ|
---------------------------------------------------------------
|ГР.ИВАЙЛОВГРАД           |       3394|       2870|       2584|
|С.БЕЛОПОЛЦИ              |        423|        304|        239|
|С.БЕЛОПОЛЯНЕ             |         71|         89|         56|
|С.БОТУРЧЕ                |          7|          5|          4|
|С.БРУСИНО                |         38|          7|          7|
|С.БУБИНО                 |         25|          8|          8|
|С.БЯЛГРАДЕЦ              |        135|         64|         55|
|С.ВЕТРУШКА               |          7|          1|          1|
|С.ВИС                    |         83|         12|         12|
|С.ГЛУМОВО                |         48|         14|          9|
|С.ГОРНО ЛУКОВО           |          2|          2|          1|
|С.ГОРНОСЕЛЦИ             |          2|         10|          1|
|С.ГОРСКО                 |          1|          0|          0|
|С.ГУГУТКА                |        147|        111|         75|
|С.ДОЛНО ЛУКОВО           |         46|         49|         31|
|С.ДРАБИШНА               |         46|         59|         28|
|С.ЖЕЛЕЗАРИ               |         21|         18|         15|
|С.ЖЕЛЕЗИНО               |        446|        265|        214|
|С.КАЗАК                  |         66|         29|         23|
|С.КАМИЛСКИ ДОЛ           |         22|         50|         21|
|С.КАРЛОВСКО              |         15|          2|          0|
|С.КОБИЛИНО               |        238|        114|         84|
|С.КОНДОВО                |        207|         86|         70|
|С.КОННИЦИ                |        111|         73|         66|
|С.КОСТИЛКОВО             |          1|          3|          0|
|С.ЛАМБУХ                 |          7|         19|          4|
|С.ЛЕНСКО                 |         33|         13|          9|
|С.МАНДРИЦА               |         20|         40|         14|
|С.МЕДЕН БУК              |         41|         45|         30|
|С.НОВА ЛИВАДА            |         47|         16|         13|
|С.ОДРИНЦИ                |          1|          3|          1|
|С.ОРЕШИНО                |          8|         24|          6|
|С.ПАШКУЛ                 |          9|          8|          5|
|С.ПЛАНИНЕЦ               |        212|         75|         59|
|С.ПЛЕВУН                 |        105|        135|         80|
|С.ПОКРОВАН               |         39|         60|         33|
|С.ПОПСКО                 |         20|         33|         10|
|С.ПЪСТРООК               |        308|         72|         63|
|С.РОЗИНО                 |        146|         35|         27|
|С.СБОРИНО                |         59|          0|          0|
|С.СВИРАЧИ                |        196|        203|        156|
|С.СИВ КЛАДЕНЕЦ           |          0|          3|          0|
|С.СЛАВЕЕВО               |        210|        179|        159|
|С.СОКОЛЕНЦИ              |         40|          3|          3|
|С.ХУХЛА                  |          6|         39|          6|
|С.ЧЕРНИ РИД              |        123|         57|         50|
|С.ЧЕРНИЧИНО              |          5|          5|          2|
|С.ЧУЧУЛИГА               |         25|         16|         14|
---------------------------------------------------------------
|Всичко за общината       |       7262|       5328|       4348|




2.1.2  Детски градини

	
	
	Брой деца
	Брой персонал

	
	ДЕТСКИ ГРАДИНИ
	3-4 годишни
	5-6 годишни
	общ бр.
	от тях: бр. деца със СОП
	Педагогически специалисти
	Непедагогически

	№
	
	общо
	от тях: със СОП
	общо
	от тях: със СОП
	деца
	
	учители
	Други (по чл. 211,ал.2 от ЗПУО)
	

	1.
	Детска градина „Ивайловград”
	8
	0
	53
	2
	61
	2
	9
	0
	7.2

	2.
	Детска градина – Железино, с клон в с. Белополци
	22
	0
	15
	6
	37
	6
	4
	0
	4

	
	
	
	
	
	
	
	
	
	
	

	
	Общо:
	30
	
	68
	8
	98
	8
	13
	
	11.2






2.1.3  Училища
	УЧИЛИЩА
	Финансира не
(общинско, държавно)
	
	бр. ученици
	Брой персонал



	
	
	дневна форма на обучение
	Задочна форма на обучение
	Индивидуална форма на обучение
	комбинирана форма на обучение
	общо
	в т. ч. със СОП
	Педагогически специалисти
	непедагогически
	общо

	
	
	
	
	
	
	
	
	учители
	Заети щатове
	В т.ч други (по чл. 211,ал.2 от ЗПУО)
	персонал
	Заети щатове
	онал
	Заети щатове


	Основно училище „Св. св. Кирил и Методий” село Белополци
	Общинско
	58
	0
	0
	0
	58
	14
	10
	10
	0
	5,2
	5,2
	15,2
	15,2

	Основно училище „Кирил и Методий” село Железино
	Общинско
	26
	0
	0
	0
	26
	3
	6
	6
	0
	2,2
	2,2
	8,2
	8,2

	Основно училище „Кирил и Методий” село Свирачи
	Общинско
	13
	0
	0
	0
	13
	0
	6
	6
	0
	1,2
	1.2
	7,2
	7,2

	Средно училище „Христо Ботев” – гр. Ивайловград
	Общинско
	261
	4 – самостоятелна форма на обучение
	0
	0
	265
	4
	32
	33
	3,5
	16
	14,5
	47
	47,5

	общо
	Общинско
	358
	4
	0
	0
	362
	21
	54
	55
	3,5
	24,6
	23,1
	77,6
	78,1




2.1.4. Центрове за подкрепа на личностното развитие и извънучилищни  учреждения.


	ИЗВЪНУЧИЛИЩНИ  УЧРЕЖДЕНИЯ   И ЦЕНТРОВЕ
	финансиране
	Брой ученици
	Брой персонал

	
	
	постоянни групи
	временни групи
	индивидуално обучение
	общо
	в т. ч.
със
СОП
	Учен ици в риск
	Педагогически специалисти
	Непедаго
гически
персонал
	общо

	
	
	
	
	
	
	
	
	учители
	други
(по чл. 211,ал.2
от ЗПУО)
	
	

	НП
	НП
	НП
	НП
	НП
	НП
	НП
	НП
	НП
	НП
	НП
	НП




2.2. Предизвикателствата пред общата подкрепа за личностно развитие.
Дейности от общата подкрепа за личностно развитие по чл. 178, ал. 1 на ЗПУО, с които не всички училища могат самостоятелно да се справят и изискват общинско координиране:
СУ „Христо Ботев” – гр. Ивайловград осигурява обща подкрепа за личностно развитие, която включва:
Съгласно чл.179 от ЗПУО и чл.16 от Наредба за приобщаващото образование в училището бе създадена организация за екипна работа между учителите и другите педагогически специалисти, която включва обмен на информация и на добри практики, провеждане на регулярни срещи между класните ръководители и учителите за обсъждане на информация и набелязване на мерки за превенция на обучителните затруднения. Проведени са 8 срещи: 
           - м. септември 2025 г. – беседа на МО - учители по история и цивилизация/цивилизации, география и икономика, философия/философски цикъл на тема: „Предимствата и предизвикателствата за България като част от европейското икономическо пространство”;
- м. октомври, 2025 г. – дискусия на МО – начални учители на тема: „Формиране на емоциална компетентност у учениците в начален етап”;
- м. ноември, 2025 г. – дискусия на МО – учители по български език и литература на тема: „Стратегии за развитие на социално-емоционални умения в класната стая”;
- м. декември, 2025 г. – дискусия на МО – учители по чужди езици на тема: „Иновативни практики в обучението по чужд език. Интернет платформи и приложения”;
- м. януари, 2026 г. – беседа на МО - възпитатели и учители на групи в ЦОУД на тема: „Формиране на умения за ефективно общуване в образователната среда. Създаване и поддържане на ефективни и конструктивни взаимоотношения между учители и родители. Техники за осигуряване на позитивен психоклимат в групите за ЦОУД и групата в общежитието.”;
- м. февруари, 2026 г. – семинар на МО по природоматематически дисциплини, ИТ на тема: „Умения за прилагане на STEAM подходите в училище.”;
- м. април, 2026 г. - работна среща – дискусия на МО - учители по професионална подготовка на тема: „Прилагане на интерактивни методи на обучение по учебните предмети от професионалната подготовка”;
- м. май, 2026 г. - споделяне на добри педагогически практики на МО - учители по физическо възпитание и спорт, музика, технологии и изобразително изкуство на тема: „Мотивация за индивидуални и групови изяви в мероприятията на училището и в часовете по музика, изобразително изкуство, физическо възпитание и спорт и технологии и предприемачество”.

В училището се осъществява и кариерно ориентиране съгласно чл.180 от ЗПУО, включващо следните дейности:
- в часа на класа бяха разгледани и дискутирани различни теми, свързани с кариерното ориентиране на учениците;
- бяха използвани интерактивни упражнения и филми от Националния портал за кариерно ориентиране на учениците по проект на МОН „Система за кариерно ориентиране в училищното образование”;
- бяха запознати учениците и родителите с предлаганите профили/специалности и с начина на балообразуване в училищата, обявили прием на ученици след завършен VII клас, както и с графика на дейностите по приемането на ученици в държавните и в общинските училища за учебната 2026/2027 година;
През учената 2025/2026 година в училището бяха реализирани занимания по интереси съгласно чл. 181 от ЗПУО и чл.17, т.1 и чл. 18 от Наредбата за приобщаващо образование. В тази връзка бяха извършени следните дейности:
Сформирани бяха 16 групи за извънкласна дейност, развиващи творческите възможности на учениците.
- бяха организирани различни тържества, конкурси и състезания;
За осъществяване на библиотечно-информационното обслужване по чл. 182 от ЗПУО училището разполага с библиотека, в която учениците имат достъп до информация от различни източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация. Учениците от групите за ЦОУД в часовете за занимания по интереси ползваха компютърните кабинети.
В СУ „Христо Ботев” – гр. Ивайловград съгласно чл.183 от ЗПУО за полагане грижи за здравето на учениците функционира медицински кабинет, в който работи 1 медицинска сестра. Тя, успоредно с грижите за здравето за учениците, проведоха здравно-образователни беседи в часа на класа, информационни кампании за Световния ден за борба с ХИВ /СПИН/, участва в подготовката на учениците от отбора за състезанията за защита при бедствия, пожари и извънредни ситуации „Млад спасител“. В училището са проведени и други дейности, свързани с грижата за здравето на учениците: инструктажи на учениците за здравословни и безопасни условия по време на учебния процес, поддържане на хигиена в сградата и училищния двор, изградена е сигурна и безопасна материална база, спортни и туристически дейности.
Към СУ „Христо Ботев” – гр. Ивайловград има общежитие, в което са настанени ученици от отдалечените населени места. На учениците са осигурени много добри условия за самоподготовка, отдих и поддържане на личната хигиена.
По традиция на патронния празник на училището – 2 юни бяха наградени изявени  ученици. При връчване на дипломите за средно образование бяха наградени  зрелостници за отличен успех.
В изпълнение на разпоредбата на чл. 178, ал.1, т.5 от ЗПУО и на чл. 27, ал1, т.2 от Наредбата за приобщаващото образование е издадена заповед на директора за провеждане на консултации по всички учебни предмети за І и ІІ срок на учебната година. Проведени са допълнителни консултации с учениците, които срещат затруднения по български език.
В СУ „Христо Ботев” – гр. Ивайловград са осъществени дейности по превенция на насилието и преодоляване на проблемното поведение съгласно чл. 185, чл. 186 от ЗПУО, чл. 26 от Наредбата за приобщаващото образование. Всеки клас имаше изработени правила за поведение на учениците в междучасията и във взаимоотношенията им. Със Заповед на директора на училището бе приет и утвърден Механизъм за противодействие на училищния тормоз, разработен бе и Алгоритъм за прилагане на механизма. Беше избран и назначен Училищен координационен съвет, който изготви план за дейността си, правила и процедури в случай на тормоз, а също така и дейности за преодоляване на проблемното поведение. Проведени бяха съвместни срещи на ръководството на училището, с родители на ученици с проблемно поведение в присъствието на учениците и представители на отдел „Закрила на детето” към Дирекция „Социално подпомагане” – гр. Ивайловград. 
В Националната седмица на четенето учениците от СУ ”Христо Ботев” - гр. Ивайловград организираха интересни занимания, с които показаха своите читателски умения и интереси. Петокласниците изненадаха учениците от първи до четвърти клас, като им подариха специални книжки със свои авторски истории, озаглавени „10 приказки великолепни“. Младите творци отправиха и специално послание към по-малките ученици: да не спират да мечтаят и да открият вдъхновението, за да напишат своята първа собствена книжка един ден. Учениците от 4 калс проведоха състезание за най-добър четец и разказвач.
Във връзка с националната кампания „Походът на книгите“, насочена към насърчаването на четенето сред децата и младежите и утвърждаването на книгата като ценност в съвременното общество, в СУ „Христо Ботев“ – Ивайловград се проведе вълнуваща среща с младата авторка Росица Шишманова и Хали Хармолипи. Хали е малко сладко кученце, което вече е намерило своя дом. Учениците от I до IV клас с радост участваха в срещата. Те слушаха с голям интерес и се забавляваха с историите на Хали. Децата споделиха своите впечатления и показаха съпричастност към съдбата на бездомните животни, защото книгите могат не само да забавляват, но и да вдъхновяват.
През учебната 2025/2026 година на 15 ученици е наложена санкция „Забележка”, на 4 ученици – санкция „предупреждение за преместване в друго училище”, на 2 ученика – санкция „преместване от дневна в самостоятелна форма на обучение”. На учениците с наложени санкции бе планирана обща подкрепа за личностно развитие.
Сходни са дейностите по личностно развитие на децата и учениците от останалите учебни заведения на територията на Общината.
2.3. Предизвикателствата пред допълнителната  подкрепа за личностно развитие  /чл. 187 на ЗПУО/.
Дейности, които не могат да се извършат самостоятелно от всяко училище, а изискват координирана общинска политика:

В Средно училище „Христо Ботев” – Ивайловград:
В СУ „Христо Ботев” – гр. Ивайловград има осигурена достъпна архитектурна, обща и подкрепяща среда. Работи се с ученик/ученици по конкретен случай, като при необходимост се търси съдействие от Дирекция „Социално подпомагане” – Ивайловград, ДЦДУ – Община Ивайловград.
През учебната 2026-2027 година в СУ „Христо Ботев” се обучават 4 ученици със СОП. 
От началото на учебната година няма подадени заявления от родители (за нови случаи) до директора на училището за оценка на индивидуалните потребности на ученици.
Сформиран е Екип за подкрепа за личностно развитие. Съгласно чл. 129, ал. 1 и ал. 2 от Наредбата за приобщаващото образование ЕПЛР изготви Годишен график за дейността, който включваше по едно заседание месечно. За всяко заседание на ЕПЛР бе воден протокол, подписан от ръководителя и членовете на екипа. Към протокола са приложени и писмените доклади на членовете на екипа. Ръководителят на ЕПЛР е докладвал писмено до Директора на училището за решенията на ЕПЛР в края на І-вия учебен срок и в края на ІІ-рия срок за всеки ученик.
Директорът на РЦПППО осигури предоставянето на допълнителна подкрепа на учениците със СОП, за които е била извършена оценка от предходни години. Училищният екип изготви планове за подкрепа на учениците със СОП. ЕПЛР проследяваше напредъка в развитието на учениците и при необходимост  извършваше промени в плана за подкрепа и в индивидуалните учебни програми след информирано съгласие на родителя. Ръководителят на ЕПЛР изготвя доклади до директора на училището в края на 1-вия учебен срок и в края на годината, съдържащи оценка на развитието на учениците, съобразно Плана за подкрепа.
Във всяко учебно заведение Община Ивайловград съвместно с ръководството на учебното заведение е приспособило достъпна архитектурна и подкрепяща среда, отговаряща на нуждите на децата и учениците.

3. Анализ на потребностите от подкрепа за личностно развитие, осъществявана в центровете за подкрепа за личностно развитие и ЦПППО. – НЕ Е ПРИЛОЖИМО ЗА ОБЩИНА ИВАЙЛОВГРАД 

Децата и учениците със специални образователни потребности са предизвикателство пред образователна система, която се стреми да отговори адекватно на все по - засилващото се желание на обществото да интегрира „различните” деца и ученици, което поражда необходимостта от създаването на ЦПЛР и ЦПППО, или ЦСОП. На този етап учениците и децата със СОП, записани в училища или детски градини в Общината, ползват услугите за ресурсно подпомагане на специалисти назначени към РЦПППО /Регионален център за подкрепа на процеса на приобщаващото образование/ - град Хасково, което е недостатъчно, тъй като специалистите посещават децата в определени дни от седмицата.


3.1.Деца и ученици - НЕ Е ПРИЛОЖИМО ЗА ОБЩИНА ИВАЙЛОВГРАД

3.1.1.Брой ученици с изявени дарби и брой ученици класирани в национални и международни конкурси, олимпиади и състезания.


	№
	населено място
	институция
	брой деца/ ученици класирани в олимпиади, състезания и конкурси

	
	
	
	

	
	Общо:
	
	



НЕ Е ПРИЛОЖИМО ЗА ОБЩИНА ИВАЙЛОВГРАД

3.1.2. Брой деца и ученици в риск от социално изключване.
/ по данни на училищните ръководства и отдел „Закрила на детето”/

	№
	населено място
	институция
	брой деца/ ученици в риск

	
	
	
	

	
	
	
	



НЕ Е ПРИЛОЖИМО ЗА ОБЩИНА ИВАЙЛОВГРАД

3.1.3. Деца и ученици със СОП.

НЕ Е ПРИЛОЖИМО ЗА ОБЩИНА ИВАЙЛОВГРАД

3.2.Кадрови ресурси. 

Към настоящият момент училищата и детските градини на територията на Община Ивайловград ползват услугите на Регионалния център за подкрепа на процеса на приобщаващото образование - Хасково.

3.3. Учебно техническа и материална база. Състояние на сградния фонд. 

Община Ивайловград е подпомагала с кадрови ресурс и при необходимост с финансови средства ръководствата на учебните заведения за подобряване на техническата и материална база в сградния фонд на управляваните от тях сгради.

3.4. Финансиране. 

Всички учебни заведения на територията на Община Ивайловград прилагат системата на делегиран бюджет на финансиране, като второстепенни разпоредители с бюджетни средства.

3.5. Външни фактори. 

Осъзната е важната роля на семейството в процеса на възпитание на децата. Ето защо детските градини и училищата гледат към родителите и търсят тяхното разбиране и съдействие в нелекия път на образование, на изграждане на ценности. Значителна част от дейностите за приобщаващо образование се осъществяват именно с участието на родителите. Тогава планираните мероприятия се случват много по-лесно и оказват по-силно въздействие върху децата. 
За съжаление доста по-активни и отзивчиви са родителите на учениците в ранна възраст. При по-големите деца съвсем не е така. Забелязва се незаинтересованост на част от родителите към развитието им в учебното заведение, което те са избрали. Някои дори неглижират самия процес на възпитание, а това води след себе си сериозни проблеми в образованието. Все по-често най-старата форма на контакт – родителско-учителската среща, не постига търсения резултат. Отсъстват родителите на учениците с т. нар. проблемно поведение. Връзката учител-родител се осъществява трудно. Ето защо се налага да бъдат потърсени други пътища за общуване между двата важни стълба на образованието - учители и родители. 
Тук идва помощта на образователните медиатори. Участието в проекти на МОН  осигурява на образователните институции такива посредници в комуникацията училище - родител. Медиаторите подпомагат значително процеса на обхващане на подрастващите, подлежащи на задължително образование. Помагат и при мотивирането на родителите за срещи с учителите.
Всички детски градини и училища имат Обществени съвети. В тях са представени и родителите. Така те имат възможност още по-активно да участват в живота на учебните заведения, да изказват своето мнение и да взимат отношение по въпроси, касаещи здравето и сигурността на децата, касаещи самия образователен процес.
Образованието на децата и учениците е един от основните приоритети за Община Ивайловград. Изхождайки от своите отговорности в рамките на правомощията, с които разполага, Общината следи за приема на учениците в училищата, обхвата на децата, подлежащи на задължително образование. Участва в междуинституционалните екипи за обхват. Предприема мерки спрямо родителите с цел недопускане отпадане на подрастващи от образователната система. Създава подходящи условия за развитие на способностите и интересите на децата.
Благодарение на съвместната работа на Общинската администрация и училищата в община Ивайловград са реализирани проекти, с които чувствително е подобрена материално-техническата база на детските и учебните заведения. Ремонтирани са покриви, отоплителни системи, поставена е сградна изолация, сменена е дограмата, извършен е ремонт на дворните пространства на част от учебните заведения, изградени са спортни игрища, реновирани са и учебни кабинети. 
Водена от грижа за подрастващите, оценявайки важната роля на спорта в процеса на възпитание, Община Ивайловград изгради през годините спортни площадки. За най-малките - детски площадки. Достъпът до всички е свободен, без ограничения по пол, етнос, религия. Сега се полагат грижи за поддържане на създадените съоръжения.
Подкрепа за личностна изява децата получават и от Общински исторически музей – Ивайловград, Народно читалище „Пробуда - 1914” -  Ивайловград и неговите клонове. Всички те работят в посока развитие и обогатяване на културния живот в общината чрез:
• съхраняване, укрепване и развитие на традициите на българския народ; 
• възпитаване и утвърждаване на националното самосъзнание и културна идентичност;
• обмен на културни ценности между различните етноси;
• осигуряване на достъп до информация и разнообразен книжовен фонд;
• музейна дейност.
Срещу символична месечна такса децата могат да участват в предпочитана от тях група или състав към читалището.
Обща подкрепа за личностно развитие се осъществява и от Местната комисия за борба срещу противообществените прояви на малолетните и непълнолетните (МКБППМН). Комисията организира и координира социално-превантивната дейност в община Ивайловград, преследвайки целите:
1. Предотвратяване и противодействие на извършването на противообществени прояви.
2. Осъществяване превенция на противообществените прояви на малолетните и непълнолетните.
3. Ограничаване и стремеж към преодоляване на причините за негативното поведение и противообществените прояви на подрастващите.
4. Приобщаване на „децата в риск” към училищната среда.
5. Оказване помощ на родителите, срещащи затруднения при възпитанието на своите деца.
За реализирането на тези цели МКБППМН - Ивайловград работи съвместно с ръководствата на всички учебни заведения на територията на общината, с Училищните комисии за превенция на противообществените прояви на учениците, с педагогическите съветници, с класните ръководители, с РУ Ивайловград, с отдел „Закрила на детето” при ДСП - Ивайловград. 
Секретарят на МКБППМН - Ивайловград е член на екипите за обхващане и задържане в образователната система на деца и ученици, подлежащи на задължително обучение. Също така е и администратор на Информационната система за работа по Механизма (ИСРМ). Във връзка с това организира и посещава, съвместно с други представители на Общинската администрация, отдел „Закрила на детето“, училищата и детските градини, деца, подадени в системата със статус „За обхват“ и „В риск“. 
Членовете на МКБППМН - Ивайловград консултират семейства, чиито деца не посещават редовно учебните занятия, за необходимостта от ограмотяване на подрастващите. Оказват помощ на родители за осъзнаване на техните отговорности. Помагат в процеса на възпитание на децата им.
Отдел „Закрила на детето“ също оказва съдействие на педагозите. При констатирани рискове за дете, при допуснат голям брой неизвинени отсъствия, след подаден сигнал, специалистите от отдела проучват случая и започват работа с детето и неговото семейство.	
4. Списък на институциите, базирани в общината

4.1.1 Държавни институции:
· Общинска администрация – Ивайловград;
· Районно управление на МВР – Ивайловград;
· Отдел „Закрила на детето“ към Дирекция за социално подпомагане – Ивайловград;
· Гранично полицейско управление – Ивайловград;
· Районна прокуратура – Хасково, Териториално отделение -  Ивайловград.

4.1.2 Комисии, съвети:

· Местна комисия за борба срещу противообществените прояви на малолетните и непълнолетните – Ивайловград

4.1.3 Постоянни комисии към Общински съвет - Ивайловград:

І. Комисия по бюджет, законност, предотвратяване и установяване конфликт на интереси 
           
ІІ.  Комисия по социална политика и  образование 
 
ІІІ. Комисия по общинска собственост, ТСУ и аграрна политика
 
ІV. Комисия по култура, туризъм и спорт 

V. Комисия по европейски проекти и програми

.

5. Заключение.

Анализът е изготвен след предоставяне на необходимата информация от всяко едно учебно заведение на територията на Общината, която очертава реалната картина на образователната система. Посочва случващото се и предизвикателствата в осъществяването на подкрепа за подрастващите в отделните институции. Набелязва и възможности за справяне с трудностите, а именно обединяване на усилията на всички институции, имащи отношение към образованието, възпитанието и развитието на децата. Насочване на вниманието към всеки един ученик, към предоставяне на възможност не само за обучение, но и за личностно развитие. Съвместна работа за защита интереса на детето.

